12.1.2022
SL
Uradni list Evropske unije
C 15/183 četrtek, 20. maj 2021
29. opozarja, da Komisija trenutno pregleduje vse sklepe o ustreznosti, sprejete na podlagi Direktive 95/46/ES; poudarja, da bi morala Komisija uporabiti strožje standarde iz Splošne uredbe o varstvu podatkov in sodb Sodišča EU v zadevah Schrems I in Schrems II, da bi ocenila, ali je zagotovljena v bistvu enakovredna raven varstva, ki jo zagotavlja splošna uredba o varstvu podatkov, vključno z dostopom do učinkovitega pravnega varstva in zaščito pred neupravičenim dostopom organov tretje države do osebnih podatkov; poziva Komisijo, naj te preglede čim prej zaključi ter razveljavi ali začasno prekliče veljavnost vseh sklepov, izdanih pred začetkom veljavnosti Splošne uredbe o varstvu podatkov, če ugotovi, da zadevna tretja država ne zagotavlja ravni varnosti in če se stanja ne da izboljšati; 30. meni, da je Bidnova administracija z imenovanjem izkušenega strokovnjaka za vprašanja zasebnosti kot glavnega pogajalca o instrumentu, ki bo nasledil zasebnostni ščit, pokazala, da je zavezana iskanju rešitve za prenose komercialnih podatkov med EU in ZDA in da je to zanjo prednostna naloga; pričakuje, da se bo dialog med Komisijo in njenimi sogovorniki iz ZDA, ki se je začel takoj po izreku sodbe Sodišča EU, v naslednjih mesecih okrepil; 31. poziva Komisijo, naj ne sprejme nobenega novega sklepa o ustreznosti v zvezi z ZDA, razen če ne bodo uvedene smiselne reforme, zlasti za namene nacionalne varnosti in v obveščevalne namene, kar se lahko doseže z jasno, pravno vzdržno, izvršljivo in nediskriminacijsko reformo zakonov in praks ZDA; v zvezi s tem poudarja, kako pomembni so učinkoviti zaščitni ukrepi na področju dostopa javnih organov do osebnih podatkov; poziva Komisijo, naj udejanji svoje geopolitične ambicije, da bi v ZDA in drugih tretjih državah zagotovila raven varstva podatkov, ki bo v bistvu enakovredna ravni v EU; 32. pričakuje, da bodo nacionalni organi za varstvo podatkov prekinili prenos osebnih podatkov, do katerih bi lahko dostopali javni organi v ZDA, če Komisija sprejme nov sklep o ustreznosti v zvezi z ZDA, ne da bi bile izvedene omenjene smiselne reforme; 33. pozdravlja dejstvo, da Komisija upošteva merila, določena v členu 29 referenčnega dokumenta o ustreznosti delovne skupine v skladu s Splošno uredbo o varstvu podatkov (18) (kot jo je potrdil Evropski odbor za varstvo podatkov) in priporočilu Evropskega odbora za varstvo podatkov št.
01/2021 o ustreznosti referenčnega dokumenta v skladu z Direktivo o preprečevanju, odkrivanju in preiskovanju kaznivih dejanj (19); meni, da Komisija ne bi smela znižati meril, ki jih upošteva pri ocenjevanju, ali tretja država izpolnjuje pogoje za sklep o ustreznosti; je seznanjen, da je Evropski odbor za varstvo podatkov nedavno posodobil svoja priporočila glede evropskih temeljnih jamstev za nadzorne ukrepe v skladu s sodno prakso Sodišča EU (20); o o
o
34. naroči svojemu predsedniku, naj to resolucijo posreduje Komisiji, Evropskemu svetu, Svetu Evropske unije, Evropskemu odboru za varstvo podatkov, nacionalnim parlamentom držav članic, kongresu in vladi Združenih držav Amerike ter parlamentu in vladi Združenega kraljestva.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/our-work-tools/our-documents/recommendations/recommendations-012021-adequacy-referential-underlaw_sl https://edpb.europa.eu/our-work-tools/our-documents/recommendations/recommendations-022020-european-essentialguarantees_sl